เรื่องร้องเรียน: เรื่อง ขอให้ระงับการประมูลสถานที่ขายของ ตลาด จตุจักร 2 มีนบุรี(บริเวณเต็นท์ระหว่างโครงการเก่ากับโครงการขยาย) ในวันที่  9 กย. 2565   เนื่องจากสถานการณ์โควิดปี  22 มี.ค. 62 ตลาดก็ปิดเป็นระยะเวลาหลายเดือน จนกระทั่งทาง กทม. ได้อนุโลมให้เปิดขายได้ ทางพ่อค้าแม่ค้าเดิมที่เคยขายอยู่ ก็ค่อยๆทยอย กลับมาขาย ซึ่งแรกๆไม่ค่อยมีลูกค้า เนื่องจากกลัวโควิด แต่พ่อค้าแม่ค้าก็ต้องมาขาย ถึงแม้ว่าจะเสี่ยงต่อการติดโควิด ซึ่งก็ทนๆ ขายมา โดยทาง ตลาดก็อนุโลมเก็บค่าที่ในราคาย่อมเยา (มีการลดราคาให้เป็นบางครั้งบางคราว) แต่ปัจจุบันยอดขายก็ไม่ค่อยดีเหมือนก่อนเกิดโควิด แต่พ่อค้าแม่ค้าก็เข้าใจว่าเศรษฐกิจไม่ดี แต่ไม่มีทางเลือก    แต่สาเหตุที่มาร้องเรียน เนื่องจากทางตลาดจะเปิดให้มีการประมูลพื้นที่ดังกล่าว ซึ่งพ่อค้าแม่ค้าที่เคยขายอยู่ในพื้นที่ดังกล่าวไม่มีโอกาสที่จะประมูลได้เนื่องจากเงือนไขของการประมูลทีค่อนข้างจะสูง พ่อค้าแม่ค้าเอื้อมไม่ถึงไม่มีศักยภาพพอ(เช่นเงินประกันสัญญา 3 เท่าของราคาที่ประมูล ฯลฯ) ซึ่งท้ายที่สุดคนที่ประมูลได้ก็คงจะต้องขึ้นราคาค่าเช่าที่แน่นอน และผู้ที่รับภาระที่เกิดขึ้นนี้ก็เป็นพ่อค้าแม่ค้าเช่นเดิมซึ่งก็น่าจะเป็นการสวนทางกับนโยบายของท่านผู้ว่าฯ กทม. ที่บอกให้ช่วยเหลือพ่อค้าแม่ค้า ช่วยลดค่าใช้จ่ายให้กับพ่อค้าแม่ค้าในสถานการณ์แบบนี้ แต่หน่วยงานของท่านกับทำตรงกันข้ามเหมือน เป็นการซ้ำเติมพ่อค้าแม่ค้า    อนึ่งที่ผ่านมา ท่านผู้ว่าฯ ก็ได้มีนโยบาย ลดค่าเช่าที่ขายของ 50%แต่พ่อค้าแม่ค้าในพื้นที่ดังกล่าวก็ไม่ได้รับส่วนลดนั้น     จึงเรียนมาเพื่อให้ท่านผู้บริหารฯได้โปรดเห็นใจและช่วยแก้ปัญหาให้พ่อค้าแม่ค้าในพื้นดังกล่าวได้มีพื้นที่และมีโอกาสในการทำมาหากิน    ด้วยความเคารพ
การดำเนินการของเจ้าหน้าที่: ปัจจุบัน ตลาดนัดมีนบุรี ได้ออกประกาศสำนักงานตลาดกรุงเทพมหานคร เรื่อง ยกเลิกการประกวดราคาให้เช่าพื้นที่ว่างภายในตลาดนัดมีนบุรี ประกาศ ณ วันที่ 7 กันยายน พ.ศ. 2565 เรียบร้อยแล้ว  ขอบคุณค่ะ
ความเห็นของผู้แจ้ง: ที่ให้ 3 เพราะว่า ใช้เวลานานไปหน่อยครับ เพราะเค้าสรุปไปแล้วก่อนที่การดำเนินการจะแล้วเสร็จ แต่ถึงอย่างไรก็ขอขอบพระคุณเป็นอย่างสูง ครับ ยังไงพ่อค้าแม่ค้า ก็ยังมีที่พึ่งครับ
พื้นที่: แขวงมีนบุรี เขตมีนบุรี กรุงเทพมหานคร